રામલલ્લાને તેમના હકની જમીન અપાવવાનો કોન્ટ્રાક્ટ ઉપાડી ચુકેલી વિહિપ સામે એક પ્રશ્ન ઉદભવે છે, કે જો તેમનું સંગઠન આખા દેશમાં ફેલાયેલું છે, તો તેમના કાર્યકર્તાઓ આ પૂરપિડીતોની રક્ષા કરવા માટે કેમ આવી રહ્યાં નથી. જો પૂરનું વિકરાળ સ્વરૂપ જોવું હોય તો ઉત્તરપ્રદેશની ગંગા, યમુના, ગુજરાતની નર્મદા, મધ્યપ્રદેશની ક્ષિપ્રા, તાપ્તી અને કાલીસિંઘ, વગેરે નદીઓ પાસે જઇને જુઓ. ગુજરાતના સરદાર સરોવર બંધનું જળસ્તર 131 મીટરને પાર કરી ગયું છે જે અત્યાર સુધીનો સૌથી વધુ જળસ્તર છે. ભરૂચની નદી ખતરાનું નિશાન વટાવી ચુકી છે.